_:nb0fa0b10325a4456a0a1cbc27209b8c2xb0
<http://schema.org/articleBody>
"Ο νοτιοαφρικανός παραολυμπιονίκης Όσκαρ Πιστόριους, ο οποίος θα δικαστεί τον Μάρτιο, έσπασε σήμερα τη σιωπή του, ακριβώς ένα χρόνο μετά τη δολοφονία της συντρόφου του Ρίβα Στέενκαμπ, εκφράζοντας τη “θλίψη” του για το τραγικό συμβάν.\n\n“Καμία λέξη δεν μπορεί να περιγράψει τα συναισθήματά μου για το τραγικό συμβάν που προκάλεσε θλίψη σε όλο τον κόσμο που αγαπούσε πραγματικά και εξακολουθεί να αγαπά τη Ρίβα”, έγραψε ο 27χρονος Πιστόριους σε σύντομο μήνυμά του στην προσωπική του ιστοσελίδα.\n\n“Ο πόνος και η λύπη, κυρίως για τους γονείς, την οικογένεια και τους φίλους της Ρίβα, με πνίγουν. Θα κουβαλάω για την υπόλοιπη ζωή μου την απώλεια της Ρίβα και τις πληγές από την ημέρα εκείνη”, τονίζει στο μήνυμά του ο Όσκαρ Πιστόριους.\nΜάλιστα σε μήνυμα του στο twitter γράφει: “Λίγες λέξεις από τα βάθη της καρδιάς μου”, και ακολούθως παραπέμπει στην προσωπική του ιστοσελίδα.\n\nA few words from my heart on http://t.co/WNF7RXMNLP— Oscar Pistorius (@OscarPistorius) February 13, 2014\n\n\nΟ Πιστόριους δολοφόνησε την 29χρονη Ρίβα Στέενκαμπ, μοντέλο, τις πρώτες ώρες της ημέρας του Αγίου Βαλεντίνου, πέρυσι, στο σπίτι του σε προάστιο της Πρετόριας. Ο ίδιος ισχυρίζεται ότι ο θάνατός της οφείλεται σε ατύχημα.\n\nΗ δίκη του θα διεξαχθεί από τις 3 ως τις 20 Μαρτίου στην Πρετόρια."
<https://gr.euronews.com/2014/02/14/pistorious-spaei-ti-siwpi-tou-ena-xrono-meta-ti-dolofonia-tis-filhs-tou>